Tatoeba sentences — language code: tgl
Inumpisahan ko na naman ang panonood ng Hapones na animeng Vampire Knight, at pinapanood ko pa ang Strawberry Panic din. Sa umaga, dalawang beses ako sa kapihang Istarbak: Sa una, may Mayelong Tsaang Granadilyang Tango. Sa ikalawa, may Mayelong Pekan-Krants na Abenang Latte ako at Marsmalo Drim Bar. Barista ko si Katt na Tsinang kinulayan ang buhok; malambing siyang marunong ng Mandaring Taga-Beijing. Suot ko ang beige kong touque na may letrang "CHABACANO" roon. Kinausap ko si Fritz na Pilipinong bagong barista. Mga tatlong buwan lamang daw siya sa bansang ito. Tinanong ko siya kung hindi siya "natatakot" sa dayuhang bansa rito sa Hilagang Amerika. Hindi raw dahil naranasan niya ang limang buwan sa Dubai na trabahador sa Tsinong restawran. Nakamakulay-kulay na dyaket na Lakers siya. May mga tato siya sa braso: "Mi Familia" ang sulat. Ika-5 ng Oktubre ng 2024 ngayon dito sa Isla Lulu. Maraming mga muskulado ngayong umaga sa kapihan. Nagiging asul ang langit.
Lakad ako sa kulay-abong hapon papuntang kapihang Istarbak. Doon, punong-puno nang tao, kaya lumabas agad ako. Sa harap ng bintana ay nakaupo ang Griyegong mag-asawang si Dimitri at si Stella, at ang Tsekang si Květa. Madalas kaming magbating Griyego nang "Kalimera" para sa "Magandang araw," "Kalispera" para sa "Magandang hapon," at "Kalinychta" para sa "Magandang gabi." May lahi ako ng Griyego, kasi. Tumuloy na ako sa tsaahan at panaderyang SanTi para kumuha ng isang baso ng "Simoy ng Buko" baga. Dinala kong bitbit sa bahay. Ika-5 ng Oktubre ng 2024 ngayon dito sa Isla Lulu.
Noong isang araw, may sumigaw sa akin, "Biktor, gusto mo lamang ang siyensiyang piksiyon!" Nitong kulay-abong umaga sa kapihang Istarbak, baon ko ang dalawang pantasya namang libro sa berdeng sako kong may ilustrasyon ng berdeng butiki. Isang libro ay Hapones: Kudaketa Monshou, o Durog na Eskudo de Armas. Ang ibang libro ay Esperanto: Kometo en Muminvalo, ni Tove Jansson. Binabasa ko sa mesa ko, habang umiinom ako ng Mayelong Tsaang Granadilyang Tango at kumakain ng hopyang markang Ho-Land na pandan-macapuno. Kumain din ako ng croissant na may hamon at kesong Suwiso. Mukhang pemenina ang mga kostumer roon ngayon. At malamig ngayon. Mayroon namang pumasok na mabalahibong Arabeng tatay na kasama ang munting babaeng anak. Ika-6 ng Oktubre ng 2024 ngayon dito sa Isla Lulu.